**Этножурналистикадағы жетістіктер**

**2022 жылғы 29 қараша Астана қ.**

Достық үйінде Қазақстан халқы Ассамблеясының "Шаңырақ" этножурналистика саласындағы республикалық шығармашылық жобасының жеңімпаздары марапатталды. Жиынға этномәдени бірлестіктердің өкілдері, журналистер, республикалық және өңірлік БАҚ тілшілері қатысты.

Қазіргі кезде бізбен бірге жүретін және ақпараттаудың барлық жаңа тәсілдерін табатын бұқаралық ақпарат құралдарысыз өмірді елестету мүмкін емес. Дәл осы журналистика бізді қоғамдағы проблемалар мен болып жатқан оқиғалар туралы ойлантады. Шығармашылық конкурстар ақпараттандыруға ғана емес, өмірімізді жақсы жаққа өзгертуге ұмтылатын қабілетті журналистерді анықтауға мүмкіндік береді. Бұл байқау қаламның және микрофонның дарынды авторларын, олардың қоғамдағы бірлікті нығайтуға және қазақстандық этножурналистиканы дамытуға қосқан үлесін анықтауға бағытталған. Байқауға республикалық және аймақтық және этникалық БАҚ өкілдері қатысты. Сыйлықтар Қазақстан халқы Ассамблеясы қызметінің негізгі бағыттарын ашатын, оның беделін арттыруға ықпал ететін, қоғамдық келісім мен жалпыұлттық бірлік саласындағы мемлекеттік саясатты түсіндіретін, мемлекеттік тілді қолдану аясын кеңінен насихаттайтын және кеңейтетін, сондай-ақ өскелең ұрпақты қазақстандық патриотизм рухында тәрбиелейтін үздік жарияланымдар үшін берілді.

Марапаттау рәсіміне Қазақстан халқы Ассамблеясы Төрағасының орынбасары – Қазақстан Республикасы Президенті Әкімшілігінің ҚХА Хатшылығының меңгерушісі М. Әзілханов, ҚР Парламенті Мәжілісінің депутаты, Мәжілістегі Қазақстан халқы Ассамблеясы депутаттық тобының жетекшісі С.Абдрахманов ҚР АҚДМ Этносаралық қатынастарды дамыту комитетінің төрағасы Ғ. Шойкин, «Қоғамдық келісім» РММ директоры Қ. Майгельдинов, ҚХА Журналистер клубының төрағасы А. Кеңесұлы, ел этностарының өзара қарым-қатынасы, достығы мен келісімі мәселелерін жариялаудың маңыздылығы туралы айта келе, кез келген уақытта адамдар ақпарат алуға мұқтаж және мұқтаж болатынын, және, әрине, бұл журналистиканың негізгі миссиясы болып қала беретінін атап өтті. Қазіргі таңда, ақпарат өрісінде жалған фактілер мен негативтер жиі кездесетін кезде, этностарды біріктіруге, елде бірлік пен келісімді қалыптастыруға, танымал етуге қабілетті оң және сенімді ақпарат ерекше маңызды және қажет, деді.

Жиында М.Әзілханов журналистердің Қазақстан халқы Ассамблеясының қызметін кеңінен насихаттауға, мемлекеттің ұлттық бірлік саясатын қолдауға қосқан үлесін ерекше атап өтті. Сондай-ақ, журналистер тарапынан қоғамдық келісімді дамыту, арандатушылық ақпараттан қорғану, халық бірлігін сақтау тақырыптары жиі көтерілу керектігін айтты.

Мәжіліс депутаты С.Абдрахманов журналистер қызметінің маңыздылығын айта келе, әсіресе этносаралық қатынастарды, сонымен қатар қазақстандық келісімнің ерекше үлгісін насихаттауда ықпалы зор екендігіне назар аударды. Этностық қарым-қатынастар мәселесі қай кезде де маңызды екендігін, оған қоса кейінгі кезде әлемдегі күрделі жағдайға байланысты бұрынғыдан да көкейкесті бола түскенін атап айтты. Этножурналистика тақырыбында қалам тербейтін, хабар дайындайтын әріптестеріміз қазақстандық отаншылдыққа бөлекше назар салуға, еліміздің өзгеше сипатын шебер аша білуге тиіс. Қазақстанда әлем табиғатына тән белгілердің, жер бетінің барлық ландшафты табылатынын, халқымыздың, көпэтносты құрамында дүние дидарындағы барлық нәсілдердің, барлық діндердің, талай тілдің өкілі кездесетінін, осылайша бүкіл жер жүзінің өзінше бір моделі сияқты екенін айқара ашып көрсетуге тырысу керек. Осы арқылы біз өзіміздің елімізің де, өзіміздің жеріміздің де қадір-қасиетін таныта түсетін боламыз, деді депутат.

ҚХА Журналистер клубының төрағасы А.Кеңесұлы өз сөзінде байқау өтінімдерін бағалау барысында қазақ қоғамынының шынайы, табиғи мүшесі, әбден кіріккен, осы елге жан-тәнімен қызмет етіп жүрген жандар туралы материалдар қолдау тапқандығын айтты. Сондай-ақ, ол бұл марапатты престижді, танымал байқауға айналдырып, «Үркер», «Тұмар» сыйлықтарының қатарына арнайы «Шаңырақ» номинациясын енгізуді ұсынды.

Салтанатты шарада «Шаңырақ – 2022» шығармашылық байқауының жеңімпаздары естелік статуэткалар, дипломдар және ақшалай сыйлықтармен марапатталды.

«Шаңырақ – 2022» байқауының жеңімпаздары:

**Бас жүлде** – Акажанова Г. «Сарыарқа» облыстық телеарнасы (Қарағанды ​​облысы); **1 орын** – Гринько К. «Азаттық рухы» (Астана), Мұса Н. «Stan.kz» (Алматы), Шилман Н. «Каспийская коммуна» (Атырау облысы); **2 орын** – Тасқалиев А. «Ақтөбе» облыстық газеті, Жақыпбеков Н. «Хабар 24» (Қызылорда облысы), Абдулов А. «Атырау» газеті; **3 орын** - Садықова Г. «Stan.kz» (Алматы), Қоржумбаев А. «DK-News» (Алматы), Қозыбақова В. «Маңғыстау» облыстық газеті; **Ынталандыру сыйлықтары –** Тыщенко Е. «Вечерняя Астана», Жақыпов А. «LIFE09» ақпараттық агенттігі, Аюпов Ш. «Ұйғыр авази» газеті (Алматы, этноБАҚ), Мугаев Р. «Барбанг» қауымдастығы (Алматы, этноБАҚ). Сондай-ақ, Қазылар алқасының шешімімен, байқаудан тыс Солтүстік Қазақстан облысы ҚХА Журналистер клубының мүшесі, 6 сынып оқушысы Арыстан Оразаев ынталандыру сыйлығымен марапатталды.

Ұйымдастырушылар: Қазақстан Республикасы Ақпарат және қоғамдық даму министрлігі және «Қоғамдық келісім» РММ.